Verden flytter sig, og det er vigtigt, at TrygFonden som almennyttig aktør, der uddeler op til 650 millioner kroner om året, tager bestik af udviklingen og er på forkant med de forventninger, som udviklingen fører med sig.
TrygFonden har vi derfor besluttet at kigge vores processer igennem med henblik på etablering af et etisk kodeks med fokus på blandt andet lighed, mangfoldighed og inklusion i den måde vi arbejder på.
I kodekset ønsker vi herudover at beskrive de principper, der gælder i forbindelse med risiko for interessekonflikter i TrygFondens arbejde.
Det etiske kodeks forventes færdiggjort i løbet af 2023 og vil blive offentliggjort her på tryghed.dk.